De Haferlschuah san robuste Hoibschuah und hom an bequeman Schnitt. Des woa grod fia Hoiz-, Woid- und Fejdorbatn a groußa Vortei. De broade, vordare Front hod de Zechn guad gschitzt. Duach de Schifferlfoam hom de Zechn aa noch obm ausweicha kenna. Duach de seitlichn Ausporunga an de Knächl, woa da Fuaß guad bewegli und de robustn Soin hom s Orbatn afm Woidbodn und af schrägn Bergwiesn bequem und sicha gmocht.